 
Temeljem članka 12. stavka 3. i članka 13. Stavka 4. Zakona o zaštiti od požara („Narodne novine“ br. 92/10, 114/22 ), Procjene ugroženosti od požara i tehnološke eksplozije (KLASA / CLASSE: 810-01/19-01/27, URBROJ / NUMPROT: 2171-01-02/1-19-10 od 29.travnja 2021), Plana zaštite od požara za Grad Rovinj – Rovigno KLASA / CLASSE: 810-01/19-01/28, URBROJ / NUMPROT: 2171-01-02/1-19-10 od 29.travnja 2021.), te  članka 65. Statuta Grada Rovinja – Rovigno („Službeni glasnik“ Grada Rovinja-Rovigno, 3/18, 5/18 i 2/21 ) Gradsko vijeće Grada Rovinja-Rovigno na sjednici održanoj ______2023. godine donijelo je
Godišnji provedbeni plan unaprjeđenja zaštite od požara

 za područje Grada Rovinja –Rovigno za 2023. Godinu

I.

U cilju postizanja učinkovitije i efikasnije razine zaštite od požara na području Grada Rovinja – Rovigno, Gradsko vijeće Grada Rovinja – Rovigno donosi Godišnji provedbeni plan unaprjeđenja zaštite od požara za područje Grada Rovinja –Rovigno za 2023. Godinu (u daljnjem tekstu „Plan“). 

Da bi ovaj Plan bio ostvariv, cijeli proces razvoja povezan je s mogućnostima financijskih sredstava u Proračunu Grada Rovinja-Rovigno koja će se odvojiti za subjekte u sustavu vatrogastva grada za promatrano razdoblje.

II.

       Za unaprjeđenje mjera zaštite od požara na području Grada Rovinja - Rovigno potrebno je tijekom 2023. Godine provesti slijedeće mjere:

1. Grad ima usvojenu Procjene ugroženosti od požara i tehnološke eksplozije i  Plan zaštite od požara, sukladno odredbama Zakona o zaštiti od požara („Narodne novine“ broj  92/10.) koje je, sukladno rokovima, potrebno ažurirati i nadopuniti, te po izvršenome razmotriti na Gradskom vijeću  Grada Rovinja –Rovigno.   

Izvršitelj zadatka: Gradonačelnik

Sudionici: Vatrogasni zapovjednik područja, MUP-Ravnateljstvo CZ

Rok: prosinac  2023. godine

2. Grad je dužan sukladno članku 12. Zakona o poljoprivrednom zemljištu („Narodne novine“, broj 39/2013), propisati i ažurirati potrebne agrotehničke mjere kao i mjere za uređivanje i održavanje poljoprivrednih rudina. 

Izvršitelj zadatka: Gradonačelnik
Rok: kontinuirano
3. Sukladno Programu aktivnosti Vlade RH u provedbi posebnih mjera zaštite od požara od interesa za RH u 2023 godini  potrebno je: 
· Planirati sjednicu Stožera civilne zaštite Grada Rovinja za pripremu požarne sezone 
· Razmotriti i usvojiti Plan aktivnosti Grada u pripremi požarne sezone, 
· Razmotriti  Izvješće JVP Rovinj o intervencijama i broju požara u prethodnoj. godini, 
· Izraditi Operativni  plan aktivnog uključenja te motrenja, čuvanja i ophodnje, 
· Izraditi Plan operativne provedbe Programa aktivnosti u provedbi posebnih mjera zaštite od požara za područje, te 
· Razmotriti Financijski plan osiguranih sredstava za  provedbu zadaća tijekom požarne sezone.

Izvršitelj zadatka: Gradonačelnik, Stožer CZ 

Rok: travanj 2023. godine

4. Gradsko vijeće donijelo je Odluku o mjerama za sprječavanje nepropisnog odbacivanja otpada i mjerama za uklanjanje odbačenog otpada i  poduzimanja mjera uređenja i sanacije odlagališta otpada na svom području, kao i potrebne mjere za sanaciju nekontroliranih „divljih“ odlagališta na području Grada, te je potrebno razmotriti provođenje i potrebno ažuriranje iste.
Izvršitelj zadatka: Gradonačelnik, Komunalni servis d.o.o. Rovinj.
Rok: kontinuirano

5. Potrebno je izraditi Plan aktivnog uključenja svih subjekata zaštite od požara, te Plan motrenja čuvanja i ophodnje.
Izvršitelj zadatka: PVZ Rovinj-Rovigno
Rok: 31. ožujka 2022. godine

6. Grad će održavati stalne kontakte, provoditi međusobno informiranje te zatražiti i provoditi potrebna postupanja, posebno u segmentu prometa (pojačana kontrola parkiranih vozila, nesmetani pristup hidrantima, kontrola označenih vatrogasnih pristupa te osiguranje pristupa vatrogasnih vozila). Kroz lokalna javna glasila provoditi će informiranje javnosti upozorenjima i obavijestima sukladno trenutnom stanju na terenu u suradnji sa vatrogastvom i policijom.

Izvršitelj zadatka: Gradonačelnik, PVZ Rovinj-Rovigno
Rok: kontinuirano
7. Utvrditi načine i uvjete korištenja raspoložive teške građevinske mehanizacije za eventualnu žurnu izradu prosjeka i probijanja protupožarnih putova radi zaustavljanja širenja šumskog požara te načine brzog premještanja navedene mehanizacije u suradnji sa Hrvatske šume d.o.o.. Dio Plana djelovanja civilne zaštite sa popisom raspoložive teške građevne mehanizacije dostaviti  županijskom vatrogasnom zapovjedniku i područnom uredu civilne zaštite.

Izvršitelji zadatka:  Hrvatske šume d.o.o. Gradonačelnik, JVP Rovinj-Rovigno

Rok: travanj 2023.godine

8. Izvršiti potrebne servise i pripreme, odnosno otklanjanje nedostataka na vatrogasnim vozilima, opremi i tehnici potrebnoj za djelovanje na požarima. Po završetku protupožarne sezone zapisnički će se utvrditi eventualno oštećenje opreme i tehnike. Sukladno zakonskim obvezama Grad izdvaja dodatno za djelatnost vatrogastva za PVZ Rovinj-Rovigno. Na području Grada ne izrađuje se poseban financijski plan za protupožarnu sezonu, nego se sve obveze koje se na istu odnose planiraju u Godišnjem financijskom planu JVP i DVD-a kroz PVZ, a vozila, oprema i druga potrebna sredstva za požarnu sezonu servisiraju se i nadopunjuju tijekom cijele godine.

Izvršitelji zadatka:, PVZ Rovinj-Rovigno

Rok:  tijekom cijele  godine

9. Za vrijeme pojačane opasnosti od požara, prema stanju na terenu i vremenskim prilikama, organizirat će se dežurstvo dodatnih snaga iz JVP Rovinj i DVD-a Rovinjsko Selo.

Izvršitelji zadatka: PVZ Rovinj-Rovigno

Sudionici: Gradonačelnik

Rok: Tijekom protupožarne sezone-godine

10.  Sukladno izračunu broja vatrogasaca iz Procjene ugroženosti od požara i tehnološke eksplozije i Plana zaštite od požara za Grad Rovinj – Rovigno, potrebno je osigurati planiran broj operativnih vatrogasaca. 

Izvršitelji zadatka: PVZ Rovinj-Rovigno

Sudionici: Gradonačelnik

Rok: kontinuirano 
III.

Ovaj plan dostaviti će se svim izvršiteljima zadataka i sudionicima.

IV.

Ovaj Plan objaviti će se u Službenom glasniku Grada Rovinja-Rovigno
KLASA/CLASSE: 240-01/22-01/37
URBROJ/NUMPROT: 2163-8-01/1-23-
Rovinj-Rovigno, 
  Predsjednik  Gradskog vijeća

 Emil Nimčević

